open-index/open-wikipedia-markdown huggingface dataset:
Jurga Kalvaitytė

**Jurga Kalvaitytė** (g. 1968 m. gruodžio 19 d. Kaune) – Lietuvos aktorė.

## Biografija
1976–1987 m. mokėsi Kauno V. Kuprevičiaus vidurinėje mokykloje. 1987–1991 m. studijavo Lietuvos muzikos akademijoje pas Dalią Tamulevičiūtę, Algirdą Latėną, Remigijų Vilkaitį, įgijo aktorinio meistriškumo specialybę. 1990 m. stažavosi Džulijardo meno mokykloje Niujorke.

## Kūryba

### Vaidmenys teatre
* 1991 m. Blanša Diubua. T. Williams. „Geismų tramvajus“, rež. Dalia Tamulevičiūtė. „Šiaurės Atėnai“
* 1991 m. Laura. T. Williams. „Stiklinis žvėrynas“, rež. Dalia Tamulevičiūtė. „Šiaurės Atėnai“
* 1992 m. Helenė. S. Delaney. „Medaus skonis“, rež. Algirdas Latėnas. „Šiaurės Atėnai“
* 1993 m. Nastenka. F. Dostojevskij. „Baltosios naktys“, rež. Evaldas Jaras. VVMT
* 1994 m. Princesė. J. Švarc. „Šešėlis“, rež. Evaldas Jaras. LVADT
* 1994 m. Freken Snork. T. Janson. „Troliai mumiai tra lia lia“, rež. Evaldas Jaras. VVMT
* 1995 m. Momo. M. Ende. „Momo“, rež. Evaldas Jaras. LVADT
* 1998 m. Katarina. „Moterų dainos“. Choreografė Anželika Cholina. LNDT
* 1999 m. Ledi Ana. William Shakespeare. „Ričardas III“, rež. Rimas Tuminas. LNDT
* 1999 m. Princesė Barbara. Herkus Kunčius, Alvydas Šlepikas. „Dviejų karalysčių kaimas“, rež. Alvydas Šlepikas. LNDT
* 2001 m. Agnesė. Brian Friel. „Lugnazado šventės šokiai“, rež. Gytis Padegimas. LNDT
* 2001 m. Nastazija. Julius Dautartas. „Paskendusi vasara“ (Mariaus Katiliškio kūrinių motyvais), rež. Julius Dautartas. LNDT
* 2002 m. Suzana. Howard Barker. „Europiečiai“, rež. Lary Zappia. LNDT
* 2002 m. Liucija. Jean Anouilh. „Bamba“, rež. Adolfas Večerskis. LNDT
* 2003 m. Pelenė. Julius Dautartas. „Pelenė“, rež. Julius Dautartas. LNDT
* 2003 m. Fei. Joe Orton. „Grobis“, rež. Adolfas Večerskis. LNDT
* 2004 m. Morta. „Giesmė apie Vorutos vilkolakį Mindaugą“, rež. Vytautas Grigolis. LNDT
* 2005 m. Meri Smit. Ray Cooney. „Meilė pagal grafiką“, rež. Adolfas Večerskis. LNDT
* 2007 m. Elfriede Jelinek. „Bembilendas“, rež. Yana Ross. LNDT
* 2007 m. Mokytoja. Astrida Lindgren. „Pepė Ilgakojinė“, rež. Evaldas Jaras. LNDT
* 2008 m. Alina Solnes. Henrik Ibsen MEISTRAS SOLNESAS. Rež. Yana Ross. LNDT
* 2008 m. Luiza Mauer. Rainer Werner Fassbinder. "JUODOJI NAŠLĖ ("LAISVĖS KAINA"). Rež. Yana Ross. LNDT
* 2008 m. II našlė. Sławomiro Mrożeko ,,Našlės". Rež. Sigitas Račkys. LNDT
* 2009 m. Kiaulytė Kriu-kriu. Kornejaus Čiukovskio ,,Daktaras Aiskauda". Rež. Evaldas Jaras. LNDT
* 2012 m. Heidrun. Marius von Mayenburg ,,Akmuo". Rež. Agnius Jankevičius. LNDT
* 2013 m. Bakchantė. Euripidas ,,Bakchantės". Rež. Gintaras Varnas. LNDT
* 2015 m. Moteris. Aleksandr Puškin "Borisas Godunovas". Rež. Eimuntas Nekrošius. LNDT

### Filmografija
* 2004 m. Moteris. Vanda Juknaitė. „Stiklo šalis“, rež. Janina Lapinskaitė
* 2001 m. Sniego skonis, TV serialas, rež. Alvydas Šlepikas, BTV

## Išnašos
Pietų Afrikos Respublikos lietuviai

**Pietų Afrikos lietuviai** – lietuviai, emigravę į Pietų Afriką ar ten gimę ir išlaikę lietuvybę bei dalyvaujantys lietuviškoje veikloje. 1935 m. tuometinėje Pietų Afrikos Sąjungoje (dab. Pietų Afrikos Respublika) gyveno apie 400 lietuvių. Daugiausia jų buvo Johanesburge, Pretorijoje, Keiptaune, Port Elizabete.

Keletą metų Johanesburge veikė Pietų Afrikos lietuvių draugija (įkurta 1930 m.).

1929–1932 m. Keiptaune gyveno rašytojas Karolis Vairas-Račkauskas. Po Antrojo pasaulinio karo čia gyveno dailininkas Pranas Domšaitis, kur ir mirė 1965 m.

## Nuorodos
* Internetinis puslapis
Berezanė (sala)

: *Apie Berezanės miestą skaitykite [[Berezanė (miestas)]]*

**Berezanė** () – sala Juodojoje jūroje, prie Bugo-Dniepro estuarijos žiočių. Ilgis – ~1 km. Plotis – 0,5 km. Pietinės dalies aukštis – 3-6 m. Šiaurinės – 21 m. Nuo sausumos skiria ~2 km pločio sekluma. Priklauso Ukrainos Mykolajivo srities Očakivo rajonui.

## Istorija

Berezanėje buvo įkurta viena pirmųjų graikų kolonijų Juodosios jūros šiaurėje (greičiausiai vadinta *Borystenes* (), pagal graikišką Dniepro pavadinimą). Sala pirmą kartą apgyvendinta VII a. pr. m. e. viduryje  ir apleista V a. pr. m. e., kai Olbija tapo svarbiausia regiono kolonija. V a. pr. m. e. Herodotas aplankė ją, kad surinktų informacijos apie Dnieprą. Kolonija klestėjo prekiaudama su skitais, per Olbiją ir Berezanę buvo importuojama didelė dalis Graikijoje suvartojamų grūdų.

Viduramžiais, dėl padėties leidusios kontroliuoti Dniepro žiotis, sala turėjo didelę strateginę reikšmę. Dėl Dniepro žiočių ir salos kontrolės buvo kovojama Rusų–Bizantijos karuose. Sala buvo svarbi stotis kelyje iš variagų pas graikus. 1905 m. rastas vienintelis runų įrašas pietų Ukrainoje, dabar eksponuojamas Odesos istorijos muziejuje. „
 
XVI–XVII a. sala buvo Zaporožės kazokų tvirtovė kovose su Krymo totoriais ir Otomanų imperija. 1788 m. sala atiteko Rusijai. 1906 m. saloje sušaudyti sukilimo kreiseryje „Očakovas“ vadai. 1968 m. jiems pastatytas paminklas. Nuo 2008 m. rugsėjo dėl pasikartojančių neteisėtų kasinėjimų saloje įrengta apsauga.

Graikų kolonija, jos nekropolis, tyrinėti archeologų nuo XIX a.

## Šaltiniai
Pedro de Alvarado

**Pedras de Alvaradas** (; g. 1485 m. Badachose – 1541 m. birželio 29 d. Gvadalacharoje) – ispanų konkistadoras, Gvatemalos gubernatorius.

1511 m. dalyvavo Kubos užkariavime. 1519–1921 m. Ernano Korteso, vadovavusio Meksikos nukariavimui, padėjėjas. 1523–1527 m. užkariavo Gvatemalą ir Salvadorą. 1534 m. organizavo ispanų žygį į Ekvadorą. Žuvo malšindamas indėnų sukilimą.
Tyrrell Racing

**Tyrrell Racing** – Formulės 1 ir autolenktynių komanda, įkurta 1958 m. konstruktoriaus Ken Tyrrell'o.

Lenktynininkas Jackie Stewart su šia komanda iškovojo 3 Formulės 1 čempiono titulus.

## Nuorodos

*Team Tyrrell
Blauzda

**Blauzda** – stuburinių ar nariuotakojų kojos dalis. Stuburinių blauzda – užpakalinės galūnės dalis tarp kelio ir čiurnos. Blauzdos skeletą sudaro blauzdikaulis ir šeivikaulis. Priekinės galūnės analogiška dalis yra dilbis.

Nariuotakojų blauzda – antrasis iš viršaus kojos narelis.

## Žmogaus blauzda

Blauzdos griaučius sudaro 2 kaulai: blauzdikaulis ir šeivikaulis. Pagrindinę atramą sudaro tvirtas trisienis kaulas – blauzdikaulis. Šeivikaulis (išorinis briaunotas kaulas) vienu galu yra prisitvirtinęs prie blauzdikaulio, o apačioje kartu su blauzdikauliu ir pėdos šokikauliu įeina į čiurnos sąnario sudėtį (blauzdinį pėdos sąnarį).

### Raumenys
Blauzdos raumenys sudaro 3 grupes: priekinę, išorinę ir užpakalinę. Priekiniai raumenys tiesia pėdą ir pirštus (kelia į viršų), užpakaliniai raumenys lenkia pėdą ir pirštus (traukia žemyn). Dvilypis, plekšninis ir padinis raumenys apačioje baigiasi Achilo sausgysle. Išoriniai raumenys kelia šoninį pėdos kraštą.

### Kraujagyslės ir nervai
Blauzdos kraujagyslės eina 2 pluoštais. Priekinė blauzdos arterija () leidžiasi tarp priekinių blauzdos raumenų ir, pasiekusios padą, skylą į vidines ir šonines pado kraujagysles. Šalia priekinės blauzdos arterijos yra bendravardė vena.

Visi blauzdos nervai yra sėdimojo nervo šakos.

### Ligos
* Venų išsiplėtimas (venų varikozė)
* Arterijų spazmai
Skorpionų karalius (filmas)

**Skorpionų karalius** () – 2002 m. kalavijo ir burtų žanro nuotykių ir veiksmo filmas, kurį režisavo Chuck Russell, o pagrindinius vaidmenis atliko Dwayne Johnson, Kelly Hu, Grant Heslov ir Michael Clarke Duncan. Tai „Mumijos“ ciklui priklausantis filmas, kuriame pasakojama apie Skorpionų karalių Matejų, pirmą kartą pasirodžiusį filme „Mumijos sugrįžimas“.

## Siužetas

Filme pasakojama apie drąsų karį Skorpionų Karalių. Filmo veiksmas nukelia prieš 5000 metų į Egiptą. Liūdnai pagarsėjusį miestą Gomorą valdo žiaurusis demonų valdovas Memnonas. Siekdamas įsigalėti visur, jis kuria planus kaip susidoroti su nepaklusniais dykumų gyventojais. Čia gyvenančios gentys nusprendžia susivienyti ir stoti į karą prieš tironą. Visų genčių vadai nusamdė garsų žudiką Matejų, kuriam patikėjo gentis vesti į karą ir nužudyti tironą Memnoną, ir išgelbėti šalį nuo apimančios tironijos. Skorpionų Karalius netikėtai susidūrė su demonų valdovo verge – dieviško grožio aiškiarege Kasandra (akt. Kelly Hu), kurią, pavergęs visas tautas, tironas žada vesti. Gelbėdama suimtą Matejų nuo mirties, Kasandra savo valdovui sumeluoja išpranašavusi, kad Skorpionų karalius negali žūti nuo jo rankos.

## Aktoriai
: *Aktorius – vaidmuo*
* Dwayne Johnson – Skorpionų Karalius Matejus
* Steven Brand – Memnonas
* Kelly Hu – Kasandra
* Grant Heslov – Arpidas
* Bernard Hill – Filos
* Michael Clarke Duncan – Baltazaras
* Peter Facinelli – Princas Takmetas
* Sherri Howard – Karalienė Izis
* Ralf Möller – Torakas
* Branscombe Richmond – Jezupas
* Roger Rees – Karalius Feronas
* Conrad Roberts – genties vadas
* Joseph Ruskin – genties lyderis
* Esteban Cueto – Rama
* Nils Allen Stewart – budelis
* Tyler Mane – barbarų vadas

## Išnašos
Juozas Daugėla

**Juozas Daugėla** (1899 m. liepos 11 d. Tvarkiškiuose, Garliavos valsč. – 1935 m. sausio 30 d. Kaune) – lietuvių publicistas.

## Biografija
Dalyvavo Nepriklausomybės kovose (savanoris – kūrėjas). Baigė mokytojų profesinės sąjungos suaugusiems gimnazijos 4 klases Kaune. Tarnavo geležinkelių valdyboje, dirbo Kauno miesto savivaldybėje. 1929–1930 m. gyveno Brazilijoje, iš kurios grįžęs 1931 m. išleido „Juodąją knygą“ (I t. – „Peru savivaldybės tarnautojo balsas“, II t. – „Brazilija savivaldybininko akimis“) ir 1933 m. – „Lietuviai Brazilijoje“.

## Šaltiniai
* Lietuviškoji enciklopedija, VI t., Kaunas, 1937.
2008 m. UEFA Intertoto taurė

**2008 m. [[Intertoto taurė]]** – turnyras, vyksiantis 2008 m. vasarą. Į  antrąjį atrankos etapą pateks 11 klubų-nugalėtojų. Tai paskutinysis Intertoto taurės turnyras – nuo kito sezono komandos, kurios įgytų teisę žaisti šiame turnyre, dalyvaus UEFA taurėje.

## Dalyviai

Kiekvieną šalį turnyre atstovauja po 1 komandą. Tai, nuo kurio etapo komandos pradės turnyrą, lemia 2002–2007 m. UEFA lygų koeficientai.

## Pirmasis etapas (ketvirtfinalis)

|-
| ***' ||  || 0-0 || 1-1
|-
|  || ***' || 3-2 || 1-2
|-
|  || ***' || 0-0 || 0-2
|-
|  || ***' || 0-3 || 0-0
|-
|  || ***' || 1-2 || 2-4
|-
|  || ***' || 2-2 || 0-0
|-
| ***' ||  || 2-0 || 1-3
|-
|  || ***' || 1-2 || 0-3
|-
| ***' ||  || 0-0 || 2-2
|-
| ***' ||  || 1-0 || 3-0
|-
|  || ***' || 1-4 || 0-0
|-
| ***' ||  || 5-1 || 4-2
|-
|  || ***' || 2-3 || 1-3
|-
| ***' ||  || 1-2 || 2-0
|}

## Antrasis etapas (pusfinalis)

|-
| ***' ||  || 1-1 || 2-0
|-
|  || ***' || 2-2 || 0-1
|-
| ***' ||  || 2-1 || 3-0
|-
|  || ***' || 1-2 || 0-1
|-
|  || ***' || 1-0 || 1-3
|-
|  || ***' || 1-1 || 0-1
|-
| ***' ||  || 7-0 || 1-1
|-
|  || ***' || 0-0 || 1-3
|-
| ***' ||  || 2-0 || 0-0
|-
|  || ***' || 1-3 || 2-0
|-
|  || ***' || 1-2 || 0-2
|-
|  || ***' || 0-2 || 0-2
|-
|  || ***' || 1-3 || 0-4
|-
| ***' ||  || 1-0 || 1-2
|}

## Trečiasis etapas (finalas)

|-
|  || ***' || 1-2 || 0-1
|-
|  || ***' || 0-1 || 0-1
|-
|  || ***' || 0-2 || 0-3
|-
| ***' ||  || 3-0 || 1-0
|-
|  || ***' || 1-0 || 0-3
|-
|  || ***' || 2-1 || 0-2
|-
| ***' ||  || 1-0 || 0-1
|-
| ***' ||  || 0-0 || 2-1
|-
|  || ***' || 1-0 || 0-2
|-
|  || ***' || 2-2 || 0-1
|-
| **** ||  || 1-0 || 0-0
|}

## Išnašos

## Nuorodos
* UEFA informacija
* RSSSF duomenys
*
Morecambe FC

**Morkamo FC** – Anglijos futbolo klubas iš Morkamo.

## Sezonai

|}

## Nuorodos
* Oficiali klubo svetainė
NAIRU

**NAIRU** () – ekonominė nedarbo teorija, stabilizuojanti infliacijos lygį – nedarbo pusiausvyros teorija.

XX a. antroje pusėje Filipso kreivė prarado savo populiarumą. Šalyse vienu metu kilo infliacija ir nedarbas. Daugelis ekonomistų bijojo, kad Filipso kreivė neturi mokslinio pagrindo. Milton Friedman ir Edmund Phelps, kurie palaikė Filipso koncepciją, tvirtino, kad vien tik Filipso kreivė negali būti pagrindu sprendžiant ekonomikos situaciją, nes nurodo ryšį tik tarp nedarbo ir infliacijos. Atsirado NAIRU teorija.

*NAIRU nedarbas* atsiranda tuomet, kai darbininkų reikalaujamas darbo užmokestis susilygina su ekonomikos realybe, prie stabilaus infliacijos lygio (tada infliacija nėra iššaukiama). Darydami prielaidą, kad ekonomika nepatirs pasiūlos šokų, tai nedarbo atveju, žemesniu nei NAIRU, ekonomikoje pasireiškia didesnis infliacijos tempas. Jeigu nedarbo lygis yra žemesnis už NAIRU, infliacija auga.

NAIRU yra brėžiama Filipso kreivėje (rodo ryšį tarp infliacijos ir nedarbo). Taškas, kuriame Filipso kreivė kryžiuojasi su horizontalia linija ir rodo NAIRU. NAIRU atitinka potencialiam našumui/pajėgumui, t. y. yra lygi maksimaliam BVP lygiui.
Bartolomé de las Casas

**Bartolomé de las Casas** (*Bartolomėjus de las Kasas*; 1484 m. rugpjūčio 24 d. Sevilijoje – 1566 m. liepos 17 d.) buvo XVI a. ispanų dominikonų dvasininkas ir pirmasis nuolatinis Čiapo vyskupas.

Jį sukrėtė ispanų konkistadorų atliekamas čiabuvių genocidas ir kankinimai. Liuteronai ir Amerikos evangelikai liuteronai jį mini kaip misionierių liepos 17 d.

## Biografija
Su tėvu jis emigravo į Espanjolos salą 1502 m. per Nicolás de Ovando ekspediciją, kuomet jis stebėjo tainų žudynes. Po aštuonerių metų jis tapo dvasininku ir buvo misionieriumi tarp Kubos aravakų 1512 m. Ten jis gavo repartimiento (vietinių darbo panaudojimo leidimą), kuriuo pasinaudojo. Tačiau nuo 1514 m. jis tapo tvirtu Ispanų kolonizacijos priešininku ir 1522 m. įstojo į Dominikonų ordiną. 1520–1521 m. jis bandė sukurti lygiateisiškesnę kolonijinę sistemą Venesueloje, bet sumanymą sabotavo kaimynai, prieš jį sukurstę vietinių indėnų sukilimą.

## Istorinė svarba

Bartolomé de las Casas išgarsėjo kaip vietinių Amerikos indėnų teisių gynėjas ir kruopščiai aprašė jų kultūrą. Jo *caciques* (vadai ir princai), *bohiques* (šamanai ir dvasininkai), *ni - taínos* (aukštuomenė) ir *naborias* (eilinė liaudis) aprašymai rodo buvus feodalinę sistemą. Jis buvo tainų maištininko Enriquillo mokytoju, o vėliau tarpininku tarp jo ir konkistadorų. Jo knyga "Trumpas indėnų naikinimo aprašymas" (ispanų kalba: *Brevísima relación de la destrucción de las Indias*), išleista 1552 m., pateikia gyvą konkistadoro žiaurumo paveikslą. Viename iš paskutinių savo kūrinių "*De thesauris in Peru*" jis gynė peruiečių teisę nebūti pavergtiems ispanų. Daugiausia dėl jo pastangų buvo priimti Nauji įstatymai 1542 m., saugantys indėnus ispanų kolonijose.

Las Casas taip pat parašė *Historia de las Indias* ir buvo Kristupo Kolumbo žurnalo redaktorius. Nors *encomienda* sistema triumfavo ir ispanų kolonistai praturtėjo Bartolomé de las Casas kūriniai buvo išversti į kitas Europos kalbas. Jie turėjo įtakos Mišelio de Montenio požiūriui į Naująjį pasaulį.

## Šaltiniai

## Nuorodos
* Vienas pasakojimų apie patirtis Vakarų Indijos šalyse (ispanų k.)
Prieširdis

**Prieširdis** () – viena iš širdies kamerų. Iš viso yra du prieširdžiai (kairysis ir dešinysis).

Į dešinįjį prieširdį iš  viršutinės tuščiosios venos ir apatinės tuščiosios venos atiteka deguonies neprisotintas kraujas. Į kairįjį prieširdį atiteka deguonies prisotintas kraujas iš kairiosios ir dešiniosios plautinių venų.
Talsa

**Talsa** () – antrasis pagal dydį miestas Oklahomos valstijoje, keturiasdešimt penktas pagal dydį JAV miestas. 2010 metais mieste gyveno 391 906 žmonės. Miestas pradėjo kurtis XIX amžiaus 4 dešimtmetyje, oficialiai miestu tapo ir išsirinko merą 1898 metais. Pro miestą eina istorinis Route 66 greitkelis.

## Demografija
Liubeko teisė

**Liubeko teisė** − miestų teisės atmaina, susiformavusi XII–XIII a. Liubeke po to, kai jis 1226 m. tapo laisvuoju miestu. Liubeko teisė reiškia savivaldos suteikimą miestui. Liubeko teisė keitė asmeninį monarchų valdymą ar vietinių kunigaikščių valdymą atsiradusį dar Karolio Didžiojo laikais.

Liubeko teisė buvo perimta dar apie 100 miestų Baltijos jūros regione. Privilegijos sudarė vokiečių pirkliams ir amatininkams feodaliniuose teisiniuose santykiuose išimtinį statusą, palankų prekybos ir amatų plėtotei. XIII a. Liubeko teises turėję miestai sudarė galingą prekybos bendriją – Hanzos Lygą, kurios centras buvo Liubeke. Oficialaus Liubeko teisės kodekso nebuvo iki 1586 m., kai jis buvo išspausdintas leidėjo *Johann Balthorn*. Nepaisant to, Liubeko teisė buvo pavyzdys ir kitiems Vokietijos miestams, kurie siekė atsikratyti aristokratų valdymo. Liubeko teisė buvo pagrindas *Dortmundo kodeksui* Vestfalijoje, *Goslaro kodeksui* Saksonijoje ir Magdeburgo teisėms Rytų Europos miestuose. Nuo kitų miestų teisių Liubeko teisė šiek tiek skyrėsi šeimos ir turto reikalus reguliuojančių normų ypatybėmis.

Lietuvoje Liubeko teisė buvo įvesta Livonijos ordino įkurtoje Klaipėdoje 1258 m.

## Pagrindiniai principai

Pagal Liubeko teisę miestas turėjo būti valdomas tarybos (), kurią sudarė 20 tarybos narių (). Jie nebuvo renkami miestiečių, tačiau naujus narius skyrė iš miesto prekybos gildijų, stengdamiesi, kad gildijos būtų tinkamai atstovaujamos taryboje. Tarybos nariai paprastai tarnavo 2 metus, tačiau taryba galėjo prašyti tarybos nario pasilikti tarnyboje ilgiau. Kadangi dažniausiai taip ir buvo daroma, tai faktiškai tarybos nariai tarnaudavo iki gyvos galvos. Taryba iš savo tarpo rinko iki keturių burmistrų (), kurie dalinosi vykdomąją valdžią. Pirmasis burmistras, paprastai vyriausiasis, veikė kaip *primus inter pares*.

## Taip pat skaitykite
* Magdeburgo teisė
* Kulmo teisė

## Šaltiniai
Shrewsbury Town FC

**Šrousberio „Town“** – Anglijos futbolo klubas iš Šrousberio. 

## Istorija

2019–2020 m. sezone rungtyniavo Anglijos Pirmojoje futbolo lygoje.

## Pasiekimai

## Sezonai

|}

## Išnašos

## Nuorodos
*
Mašrekas

**Mašrekas** (مشرق 'Rytai', iš veiksmž. *sharaka* 'kilti (apie saulę; , , ) – arabiškai kalbančių valstybių grupė Artimuosiuose Rytuose, į rytus nuo Egipto. Į grupę įeina Jordanija, Sirija, Libanas, Irakas ir Kuveitas.

Mašreko priešingybė – Magrebas.

Mašreką sudaro trys tradiciniai regionai:
* Istorinė Sirija (*Bilad-aš-Šam*) – vakarinė Mašreko dalis prie Viduržemio Jūros, tapatinama su Levantu,
* Džazira (*Al-Jazira*) – šiaurinė Mašreko dalis, Šiaurinė Mesopotamija,
* Arabų Irakas (*Al-‘arāq*) – pietrytinė Mašreko dalis, Pietinė Mesopotamija, arba Savadas (*Sawād*).
Fiodoras Kenemanas

**Fiodoras Kenemanas** (; 1873 m. balandžio 8 d. – 1937 m. kovo 29 d.) – rusų kompozitorius, pianistas ir pedagogas.

## Biografija
Fiodoras Kenemanas gimė 1873 m. balandžio 8 d. (Maskvoje), aristokratų šeimoje. 1890 m. baigė Maskvos Petropavlovsko gimnaziją ir 1892 m. įstojo į Maskvos konservatoriją smuiko klasę pas muzikos profesorių N. Zverevą. Nuo 1895 m., pas konservatorijos rektorių V. Safonovą (), mokėsi fortepijono klasėje, o 1897 m. F. Kenemano teorinės kompozicijos dėstytojais buvo: Antonas Arenskis (), Aleksandras Tanejevas () ir Michailas Ipolitovas–Ivanovas ().
1897 m. F. Kenemanas baigė konservatorijos fortepijono ir teorinės kompozicijos klases aukso medaliu.

1897–99 m. F. Kenemanas vadovavo Astrachanės muzikos mokyklai () ir dirigavo vietos simfoniniams koncertams. 1899 m. grįžo į Maskvą ir dėstė instrumentuotę ir armoniką Maskvos konservatorijoje. Iki 1901 m. buvo Rusijos chorų bendrijos antruoju dirigentu.

1912 m. F. Kenemanas tapo Maskvos konservatorijos fortepijono klasės profesoriumi.

F. Kenemanas mirė 1937 m. kovo 29 d. Maskvoje.

## Kūrybinė veikla
F. Kenemanas parašė daug kūrinių: 3 chorai а capella, 16–ika romansų, variacijos E–dur, sukūrė muziką daugybei dainų, parašė Maskvos konservatorijos himną. Bet labiausiai pasauliui yra žinomas kaip F. Šaliapino () akompanuotojas.

Dviejų vienmečių Fiodorų draugystė prasidėjo dar kai F. Kenemanas mokėsi konservatorijoje. Čia jis susipažino su jaunu dainininku F. Šaliapinu, kuris ką tik buvo persikėlęs gyventi iš Sankt Peterburgo į Maskvą. F. Kenemanas – virtuozas pianistas, o F. Šaliapinas – labai gabus dainininkas. Visą laiką lydėdamas F. Šaliapiną, F. Kenemanas ne tik akompanavo, bet rašė muziką jo dainoms, kurios paskui tapo ypač populiarios. Jo kūrybą atspindi tokios parašytos ir F. Šaliapino atliktos baladės: „Kaip karalius ėjo į karą“ (), „Ei, patraukim!“ (), romansai „Trys keliai“ () ir „Kalvis“ ().

Kartu jie gastrolėse apkeliavo pusė pasaulio ir bendradarbiavimas tęsėsi iki 1922 m., kai F. Šaliapinas emigravo į Prancūziją.

## Šeima
F. Kenemano tėvas buvo Prūsijos pasiuntinys Rusijoje Fridrichas Napoleonas Kionemanas () (1838 m. birželio 27 d. – 1903 m. kovo 23 d.). Motina – Ukrainos aristokratė Olga Gnedič () (1849–1925 m.). Apsigyvenę Maskvoje F. Kenemano tėvas rusifikavo savo vardus ir pavardę.

Be Fiodoro šeimoje augo:
* Marija (1874–1943 m.)
* Viktoras (1876-? m.)
* Aleksandras (1878 m. liepos 4 d. –1947 m.)
* Dmitrijus (1880–? m.)
* Eugenijus (1886 m. liepos 5 d. –19? m. Rygoje)
* Olga (1891 m. liepos 1 d. –1983 m.)

F. Kenemanas buvo vedęs du kartus. Pirmoji žmona buvo Marija Sokolova (), o po 1923 m. antroji žmona – Aleksandrą ().
Iš pirmos santuokos turėjo sūnų Nikolajų (1895-? m.)

## Išnašos
Konstantas Aleksandravičius

**Konstantas Aleksandravičius** (, gyveno XVIII a. antroje pusėje, minimas 1777-1794 m.) – Lietuvos baroko tapytojas.

## Biografija
Mokėsi Simono Čechovičiaus ir Luko Smuglevičiaus 1750 m. įsteigtoje tapybos mokykloje Varšuvoje.

Kūrė Radvilų ir Tiškevičių dvaruose. Nutapė sodraus kolorito reprezentacinių aristokratų portretų. Žymiausi portretai:
* Jekaterina II, 1777 m.
* Kazimieras Krasinskis, 1786 m.
* Joachimas K. Mošinskis, 1793 m.
* R. Granovskis, 1793 m.

## Šaltiniai
Petras Aleksandravičius

**Petras Aleksandravičius** (1906 m. spalio 21 d. Vartai, Marijampolės apskritis – 1997 m. gruodžio 25 d. Vilnius) – Lietuvos skulptorius, profesorius.

## Biografija
1928–1933 m. studijavo skulptūrą Kauno meno mokykloje (dėstytojai Juozas Zikaras, Kajetonas Šklėrius, Jonas Mikėnas) ir literatūrą Vytauto Didžiojo universitete. Nuo 1940 m. dėstė Vilniaus dailės akademijoje, 1951–1977 m. Piešimo katedros vedėjas, 1946 m. profesorius.

## Kūryba
Nuo 1953 m. dalyvavo parodose, Vilniuje surengė individualių parodų. Didžiąją kūrybos dalį sudaro lyriniai psichologiniai įvairių formų (biustas, galva, reljefas) portretai. Turėjo įtakos prancūzų skulptoriaus C. Despiau kūryba. Sukūrė antkapinių paminklų, paminklinių skulptūrų.

Kamerinių skulptūrų (reljefai, skulptūrinės grupės) pagrindinės temos – jaunystė, motinystė, darbas („Pajūryje“, 1938 m., „Kopose“, 1966 m., „Poilsis“, 1973 m., „Pavasaris“, 1975 m., „Motina ir vaikas“, 1992 m., „Tautos kančia“, 1994 m., „Obuolius skina“, 1995 m.)

Skulptūroms dažniausiai naudojama bronza, medis, marmuras, granitas. Nuliejo akvarelių, vaizduojančių Vilnių ir jo apylinkes, pajūrį, nupiešė piešinių. Kūryboje nuosekliai laikėsi realistinių principų, suformavo savitą, išgrynintą stilių. Kūriniai atskleidžia reiškinių esme, yra pozityvių nuostatų, apibendrintos, įtaigios plastikos, emocionalūs, lyriški.

## Darbai
**Portretai**:
* Žemaitė, 1946 m.
* Kipras Petrauskas, 1950 m.
* Juozas Kėdainis, 1958 m.
* Eduardas Mieželaitis, 1963 m.
* Juozas Miltinis, 1969 m.
* Žmona, 1980 m.
* Jurgis Baltrušaitis, 1983 m.

**Paminklai**:
* Laurynas Ivinskis, 1958 m. Kuršėnai
* Žemaitė, 1970 m. Vilnius
* Antanas Vienuolis, 1982 m. Anykščiai
* Jonas Jablonskis, 1992 m. Marijampolė

**Antkapinių paminklai**:
* Balys Sruoga, 1957 m., Vilnius
* Kazys Jakubėnas, 1960 m., Vilnius
* J. Aleksandravičius, 1976 m., Vilnius
* Jonas Jablonskis, 1966 m., Kaunas

## Įvertinimas
* TSRS valstybinė premija 1951 m.
* Gedimino 3 laipsnio ordinas 1996 m.

## Šaltiniai
Shadowrun (SNES)

**Shadowrun** – „Shadowrun“ serijos žaidimas, sukurtas 1993 m. ir skirtas Super Nintendo Entertainment System konsolėms.

## Apžvalga

„Shadowrun“ žaidimas yra vienas iš pirmųjų RPG žanro žaidimų, kurie buvo atsiradę 1993 m. Žaidime didelis dėmesys skiriamas siužeto istorijai. „Shadowrun“ žaidime labai daug dialogų ir galimybių, pagrindinis veikėjas gali naudoti magiją, ginklus, kompiuterinę įrangą, dar gali dirbti kitiems už pinigus. Šiame žaidime pinigai yra svarbus aspektas, nes „Shadowrun“ žaidime už pinigus galima nusipirkti daiktus, pagarbą ir draugus. Pinigai žaidime vadinami nujenomis ir žymimi ienų ženklu (¥). Žaidime yra galimybė gerinti pagrindinio veikėjo ir jo draugų įgūdžius ir išvaizdą.
Galima daug bendrauti su praeiviais, baro lankytojais ir kitai

## Siužetas

Veiksmas vyksta 2050 m., Sietlo mieste. Jake Armitage nužudo nežinomi jam jo priešai,
tada Jake kūną gatvėje suranda morgo daktarai ir jį parsineša į morgą. Neįvykdę skrodimo, daktarai įdeda Jake į šaldytuvą ir staiga jis atsibunda su dideliu galvos skausmu ir amnezija. Pabėgęs iš morgo, Jake visiškai neprisimena visko ir pradeda dirbti miesto gaujoms. Po kiek laiko Jake pradeda prisiminti, kad jis yra vienas iš vienos gaujos narių ir sužino viską apie savo priešus. Tada jis suranda savo priešus ir juos nužudo. Po šios žmogžudystės, Sietlo miesto gyventojai pradeda gerbti ir bijoti Jake Armitage.

## Garso takelis

„Shadowrun“ žaidimui garso takelį sukūrė kompozitorius Marshall Parker.

## Nuorodos

* http://www.mobygames.com/ Shadowrun žaidimo tinklalapis
Jurgis Aleksandravičius

**Jurgis Aleksandravičius** (, tikroji pavardė *Jurgis Aleksa*, 1819 m. sausio 3 d. Kumetiškiai, Kalvarijos apskritis – 1894 m. sausio 13 d. Varšuva, palaidotas Povonzkų kapinėse) – Lietuvos ir Lenkijos botanikas, visuomenės veikėjas.

## Biografija
Po 1831 m. sukilimo pakeitė pavardę. 1839 m. baigė Seinų mokyklą ir gavęs stipendiją, 1843 m. gamtos mokslų kandidato laipsniu baigė botaniką Sankt Peterburgo universitete. Studijuodamas konkurse už Peterburgo apylinkių gamtos tyrimus gavo aukso medalį.

Dirbo Varšuvos realinėje gimnazijoje gamtos mokytoju, kartu Meno mokykloje dėstė augalų anatomiją. 1857-1861 m. Varšuvos medicinos-chirurgijos akademijoje dėstė botaniką ir zoologiją. 1862 m. profesorius.

1862 m. perėjo į Varšuvos vyriausiąją mokyklą, 1869 m. vietoj jos įkūrus Varšuvos universitetą, jame dėstė iki 1878 m. 1864 m. Varšuvoje atkūrė Botanikos sodą, 1879 m. įkūrė pirmąją sodininkystės mokyklą. Iki 1886 m. Varšuvos pomologijos sodo direktorius, nuo 1887 m. Amatų ir žemdirbystės muziejaus direktorius. Populiarino šilkininkystę, bendradarbiavo spaudoje.

## Šaltiniai

## Nuorodos
* Biografija  lenkų kalba
Aleksandra Aleksandravičiūtė

**Aleksandra Aleksandravičiūtė** (g. 1953 m. spalio 8 d. Vilnius) – lietuvių dailėtyrininkė, humanitarinių mokslų daktarė, profesorė.

## Biografija
Gimė muzikų šeimoje, tėvas vargonininkas ir kompozitorius Zigmas Aleksandravičius. 1976 m. baigė Lietuvos dailės institutą . 1985 m. menotyros kandidatė, humanitarinių mokslų daktarė. 1990–1991 m. stažavo Romos universitete, 1998–1999 m. Karlsrujės aukštojoje dailės mokykloje ir Heidelbergo universitete.

Nuo 1976 m. Lietuvos dailės instituto (dab. Vilniaus dailės akademija) dėstytoja, nuo 1992 m. Doktorantūros skyriaus, nuo 2001 m. Dailės istorijos ir teorijos katedros vedėja, nuo 1992 m. docentė. Nuo 1993 m. dar dirba Kultūros ir meno institute (dab. Kultūros, filosofijos ir meno institutas), 1999 m. direktoriaus pavaduotoja, Sakralinės dailės skyriaus vadovė. 1995–1999 m. dėstė ir Vytauto Didžiojo universitete bei Lietuvos muzikos akademijoje. 1998–2001 m. Lietuvos dailės istorikų draugijos pirmininkė.

Nuo 1992 m. tyrinėja Lietuvos Didžiosios kunigaikštystės XVII a. – XIX a. senąją bažnytinę dailę. Paskelbė apie 50 straipsnių apie lietuvių dailę.

## Bibliografija
* Jonas Kuzminskis, (monografija, 1989 m.)
* Bažnytinė dailė ir visuomenė. Mokymo priemonė. Vilniaus dailės akademijos leidykla, 2007 m. ISBN 978-9955-624-88-2
* Lietuvos sakralinė dailė. (red. kolegijos narė), V. 2007 m.

## Šaltiniai
Plėšrūnas

**Plėšrūnas** – organizmas, mintantis gyvūnais, kuriuos pats sugauna ir nužudo. Dažniausiai plėšrūnai yra gyvūnai, bet pasitaiko ir plėšrių augalų ir grybų. Plėšrūnai mažina savo aukų populiacijų gausumą, bet visgi jų veikla šioms populiacijoms yra naudinga – plėšrūnai išnaikina silpniausius individus, vykdo natūralią atranką. **Plėšra** – tarprūšinė santykių forma, kai vienos rūšies ar populiacijos individai puola kitos rūšies individus, juos nužudo ar suėda.

Parazitai nuo plėšrūnų skiriasi tuo, kad nenužudo savo aukos, o maitėdžiai – tuo, kad gyvūnai, kuriais jie minta, jau būna negyvi.

## Išnašos
Adolfas Aleksejūnas

**Adolfas Aleksejūnas** (g. 1937 m. birželio 27 d. Meldiniai, Šiaulių apskritis, dab. Pakruojo raj.) – Lietuvos lengvaatletis, sporto žurnalistas.

## Biografija
1972 m. baigė Vilniaus pedagoginį institutą, Istorijos fakultetą. 1972–1979 m. Kūno kultūros ir sporto komiteto vyr. treneris, skyriaus viršininkas, 1979–1989 m. Profsąjungų tarybos Sporto skyriaus vedėjas. 1989–1999 m. Lietuvos dienraščių „Tiesa“, „Diena“ sporto žurnalistas. 2007 m. Lietuvos tautinio olimpinio komiteto Valdybos narys.

## Sportiniai pasiekimai
Daugkartinis TSRS lengvosios atletikos pirmenybių, tarptautinių varžybų kroso, 5000 m ir 3000 m kliūtinio bėgimo rungčių nugalėtojas ir prizininkas. 6 kartus gerino Lietuvos bėgimo rekordus, iš jų 5 kartus – 3000 m kliūtinio bėgimo. 1964 m. Tokijo olimpinėse žaidynėse pasiekė 3000 m kliūtinio bėgimo olimpinį rekordą (8 min. 31,8 s), finale užėmė 7 vietą.

## Šaltiniai
Embriogenezė

**Embriogenezė** – procesas, kurio metu embrionas susiformuoja ir vystosi. Jis prasideda apvaisinimu, kai susidaro zigota. Ji kurį laiką mitotiškai dalijasi be augimo ir matomos diferenciacijos. Ši embriogenezės stadija vadinama skilimu arba segmentacija. Augalų ir gyvūnų embriogenezė vyksta skirtingai.

Gyvūnų atveju po skilimo susiformuoja blastulė. Priklausomai nuo gyvūno tipo, blastulė gali būti pilnavidurė ar tuščiavidurė, apvali ar plokščia. Iš blastulės gastruliacijos metu išsivysto gastrulė, turinti gemalinius lapelius - ektodermą, mezodermą (pintys ir duobagyviai jos neturi) ir entodermą. Po to vyksta organogenezė, kurios metu susiformuoja organai. Stuburinių atveju organogenezė prasideda neuruliacija, kurios metu susiformuoja nervinė plokštelė, o iš jos - nervinis vamzdelis.
Aviacinė patranka

**Aviacinė patranka** – 20–45 mm kalibro automatinė patranka, pritaikyta naudoti lėktuvuose, sraigtasparniuose ir kituose orlaiviuose.

Aviacinių patrankų ypatumai:
* maža masė
* didelė šaudymo sparta
* kompaktiškumas
* nedidelis kalibras (iki 45 mm).

Aviacinės patrankos būna vienvamzdės ar 2–7 vamzdžių.
Vienvamzdės ir dvivamzdės patrankos gali būti paprastosios arba revolverinės (būgninės).

Daugiavamzdės patrankos dažnai būna gatlingo stiliaus. Vamzdžiai sujungti į bloką, kuris šaudant sukasi nejudriame gaubtuve. Blokui apsisukant ratą kiekvienas vamzdis iššauna vieną kartą.

Aviacinių patrankų veiksmingojo šaudymo nuotolis 2000–2500 m.

Šiuolaikinės aviacinės patrankos:
* Vulcan (JAV) – 20 mm, šaudymo sparta 6000 šūvių/min.
* Aden (D. Britanija) – 25 mm, 1850 šūvių/min.
* Mauser (Vokietija) – 27 mm, 1000–2000 šūvių/min.
* GŠ-6-23 (Rusija) – šešiavamzdė, 23 mm, 9000 šūvių/min.
* GŠ-6-30 (Rusija) – šešiavamzdė, 30 mm, 5000 šūvių/min.
Veneros teraformavimas

**Veneros [[teraformavimas]]** – žemiškų aplinkos sąlygų sudarymas Veneroje.
Tam, kad Veneroje galėtų gyventi žmonės, reikėtų padaryti šiuos pakeitimus:
* sumažinti aukštą (450 °C) Veneros paviršiaus temperatūrą,
* pašalinti didžiąją dalį tankios (~90 atm arba 9 MPa) anglies dioksido atmosferos,
* sutrumpinti dienos/nakties ciklą, kad jis būtų mažesnis nei dabartinė 116,75 dienų trunkanti Veneros diena.

Šie tikslai yra glaudžiai susiję tarpusavyje, nes aukštą Veneros temperatūrą lemia šiltnamio efektas, priklausantis nuo atmosferos sudėties ir tankumo.

## Šešėlio nuo Saulės suformavimas
Vienas iš būdų keisti Veneros gamtines sąlygas yra suformuoti dirbtinį šešėlį, kuris leistų apsaugoti Venerą nuo pernelyg kaitinančio Saulės poveikio ir ją kiek atvėsinti. Toks šešėlis gali būti formuojamas tiek kosmose pastatant šešėlį sudarančią konstrukciją, tiek statant reflektorius ant Veneros paviršiaus.

## Išnašos

## Taip pat skaitykite
* Marso teraformavimas
* Kosmoso kolonizacija
* Teraformavimas
Vandens lelija

**Vandens lelija** (*Nymphaea*) – lūgninių šeimos gentis. Vandeniai, žoliniai, daugiamečiai augalai, turintys gerai išsivysčiusius šakniastiebius ir plūduruojančius didelius lygiakraščius lapus. Žiedai pavieniai, iškilę virš vandens. Vaisius – sultingas ąsotėlis, panašus į uogą. Auginamos ir kaip dekoratyviniai augalai. Paplitusios visame pasaulyje, žinoma apie 50 rūšių.

Lietuvoje auga 3 rūšys:
* Paprastoji vandens lelija (*Nymphaea alba*). Augalas įrašytas į Lietuvos raudonąją knygą. Prie dugno prisitvirtina rizoidais. Šakniastiebiais ir lapais maitinasi vandens žvėreliai: vandeninis pelėnas, bebras, ondatra ir kt. Nyksta dėl vandens užterštumo, žiedų skynimo.
* Mažažiedė vandens lelija (*Nymphaea candida*). Apyretis augalas, todėl visoje respublikoje saugotinas.
* Mažoji vandens lelija (*Nymphaea tetragona*). Tinka kaip dekoratyvinis augalas vandens baseinams apželdinti bei auginti akvariumuose.
Shadowrun (Mega CD)

**Shadowrun** – „Shadowrun“ serijos žaidimas, sukurtas 1996 m. ir skirtas Sega Mega-CD konsolėms. Ši „Shadowrun“ dalis buvo pristatyta ir leidžiama tik Japonijoje, todėl apie ją labai mažai žinoma kitose šalyse.

## Apžvalga

Apie šį „Shadowrun“ žaidimą žinoma mažai, nes jis buvo išleidžiamas tik Japonijoje, bet žinoma, kad šio žaidimo veiksmas vyksta tolimoje ateityje, 2053 m., Neo Tokijo mieste. Pagrindiniai veikėjai yra samurajus Rikudo, šamanė Mao ir kompiuteristas D-Head. Dar žinoma, kad žaidime yra daug veikėjų ir galimybių, pagrindinis veikėjai gali judėti, kovoti ir naudoti magiją su ginklais. Šiame „Shadowrun“ žaidime daugiau išryškinamos aplinkos ir veikėjų detalės, yra didelė dialogų gausa. Išliko galimybė „hakinti“ ir dirbti žmonėms už pinigus.

## Nuorodos

* http://www.mobygames.com/ Shadowrun žaidimo tinklalapis
John Arne Riise

**Džonas Arne Semundsetas Rysė** (g. 1980 m. rugsėjo 24 d. Olesiunde) – norvegų futbolininkas, gynėjas, saugas.
## Karjera

Savo karjerą pradėjo norvegų klube Ålesunds FK. 1998 m. persikėlė į AS Monaco. 2000 m. juo susidomejo keli Premier lygos klubai.

Blackburn Rovers ir Fulham FC klubai siūlė pasirašyti kontraktus, o Leeds United siūlė £4 m., bet Monako klubas už jį norėjo £6 m. Tačiau Riise netikėtai buvo parduotas už £4,5 m. Liverpool klubui.

Riise debiutavoLiverpool klube 2001 m. rugpjūčio 24 d., Europos Supertaurės rungtynėse prieš Miuncheno Bayern, Stade Louis II stadione (Monake) ir pelnė įvartį. Ta dieną Liverpool laimėjo 3-2. Pirmame sezone Riise gavo 18 numerį, bet nuo 2004–2005 sezono turėjo 6, kuris prieš tai priklausė Markus Babbel. Pirmame sezone Riise įmušė dešimt įvarčių.

2006 m. sausį Riise pasirašė naują kontraktą su Liverpuliu, kuris galiojo iki 2009 m. Jis viešai buvo pareiškęs kad norėtų tęsti karjerą Liverpulyje. 2008 m. balandžio 22 d. Čempionų lygos pusfinalyje prieš Chelsea Riise per pridėtą laiką 94 min. įsimušė įvartį į savus vartus. Tą dieną rungtynės baigėsi 1-1.

2008 m. birželio 18 d. pasirašė ketverių metų sutartį su AS Roma klubu. 2011 m. liepos 13 d. pasirašė trejų metų sutartį su Fulham klubu.

## Pasiekimai

**AS Monaco**
* 1999–2000 Prancūzijos Ligue 1
* 2000–2001 Prancūzijos Supertaurė

**Liverpool FC**
* Pirma vieta
** 2005–2006 FA Taurė
** 2002–2003 Anglijos lygos taurė
** 2004–2005 UEFA Čempionų lyga
** 2001 FA Community Shield
** 2006 FA Community Shield
** 2001 Europos Supertaurė
** 2005 Europos Supertaurė
* Antra vieta
** 2001–2002 FA Premier League
** 2004–2005 Anglijos lygos taurė
** 2005–2006 FIFA pasaulio klubų taurė
** 2002 FA Community Shield
** 2006–2007 UEFA Čempionų lyga
**Asmeniniai**
* 2006 Kniksen (Norvegų futbolo apdovanojimas) metų žaidėjas

## Dalyvavimas čempionatuose

|}

## Išnašos

## Nuorodos
*
Rome: Total War

**Rome: Total War** – 2004 m. išleistas kompiuterinis strateginis žaidimas, kurį sukūrė „The Creative Assembly“ bendrovė, o išleido „Activision“. Tai yra trečiasis žaidimas iš „Total War“ serijos.

Žaidimo pagrindinė kampanija vyksta Romos laikais, žaidėjas gali valdyti vieną iš trijų senovės Romos šeimų, o kitas tautas gali valdyti jas atsidaręs. Žaidimas susideda iš realaus laiko taktinių mūšių kartu su ėjimais paremta strategine kampanija, kuri vyksta Europoje, Šiaurės Afrikoje ir Artimuosiuose Rytuose.

Strateginiame režime žaidėjai vykdo ėjimus priimdami diplomatinius sprendimus, vystydami infrastruktūrą, judindami armijas ir kontroliuodami populiacijos augimą bei viešąją tvarką. Tuo tarpu realaus laiko režime vyksta grandioziniai mūšiai su priešų armijomis.

Žaidimas „Rome: Total War“ buvo pripažintas kritikų ir žaidėjų.

## Frakcijos
Žaidimo pradžioje žaidėjas gali pasirinkti vieną iš trijų frakcijų, tai:
* Brutų giminė (*Brutii*)
* Julijų giminė (*Julii*)
* Scipionų giminė (*Scipii*)

### Kitos frakcijos
Norint žaisti už kitas 8 frakcijas, žaidėjui reikia jas nukariauti pagrindinėje kampanijoje. O už likusias 8 frakcijas žaidime žaisti negalima, nors jos kampanijoje ir yra.


**Afrikos frakcijos:**
* Kartagina (atrakinama)
* Numidija (neatrakinama)
**Barbarų frakcijos:**
* Britanija (atrakinama)
* Dakija (neatrakinama)
* Galija (atrakinama)
* Germanija (atrakinama)
* Ispanija (neatrakinama)
* Skitija (neatrakinama)

**Rytų frakcijos:**
* Armėnija (neatrakinama)
* Parta (atrakinama)
**Egiptiečių frakcijos:**
* Egiptas (atrakinama)
**Graikų frakcijos:**
* Graikų miestai (atrakinama)
* Makedonija (neatrakinama)
* Seleukidų imperija (atrakinama)
* Pontija (neatrakinama)
* Trakija (neatrakinama)


## Žaidimas
Žaidimas vyksta Europoje, Šiaurės Afrikoje, dalyje Azijos III a. pr. m. e. Žaidime taip pat yra tinklinis režimas, per kurį galima žaisti su kitais žaidėjais iš viso pasaulio.

## Muzika
Muzika žaidimui kūrė Jeff van Dyck, kuris už darbą gavo BAFTA apdovanojimą. Jo žmona atliko kai kurias žaidimo dainas.

## Papildymai

### Rome Total War: Barbarian Invasion
Papildymas „Barbarian Invasion“ leidžia žaisti už barbarų tautas Rytų Europoje per Didyjį tautų kraustymosi periodą. Taip pat ir už Vakarų Romos imperiją bei Rytų Romos imperiją (Bizantija). Kampanija vyksta nuo 363 m. iki 476 m.

### Rome Total War: Alexander
Papildymas „Alexander“ leidžia būti pačiu Aleksandru Makedoniečiu ir peržaisti jo užkariavimus bei mūšius. Kampanija vyksta nuo 336 m. pr. m. e. iki 323 m. pr. m. e.

## Tęsinys
2012 m. liepos 2 d. „The Creative Assembly“ paskelbė, jog kuria naująjį „Total War“ serijos žaidimą „Total War: Rome II“, kuris buvo išleistas 2013 m. rugsėjo 3 d. „Total War: Rome II“ žaidimo veiksmas vyksta Romos respublikos ir jos imperijos laikais, lyginant su prieš tai buvusiais „Total War“ serijos žaidimais, buvo padidintas kampanijos žemėlapis, taip pat pristatyta nauja žaidimo mechanika.

## Šaltiniai
Juozas Aleksandravičius

**Juozas Aleksandravičius:**

* Juozas Aleksandravičius (1920) – pedagogas, filologas;
* Juozas Aleksandravičius (1954) – pedagogas, politikas.
Aleksa

; Aleksa
* Džiugas Aleksa – futbolininkas;
* Gasparas Aleksa – gydytojas, poetas, prozininkas, dramaturgas;
* Jonas Aleksa – choro, simfoninio orkestro ir operos dirigentas, pedagogas;
* Jonas Pranas Aleksa – valstybės ir visuomenės veikėjas, agronomas, sociologas, ekonomistas;
* Julius Aleksa – publicistas, gydytojas, varpininkas;
* Jurgis Aleksandravičius-Aleksa – botanikas, visuomenės veikėjas;
* Konradas Juozas Aleksa – veterinarijos gydytojas, mokslininkas, archeobiologas, kultūros veikėjas;
* Osvaldas Aleksa – žurnalistas, redaktorius, vertėjas;
* Valentinas Aleksa – ekonomistas, automobilių sportininkas;
* Vytautas Aleksa – inžinierius elektromechanikas;
* Zigmontas Antanas Aleksa-Angarietis – politinis veikėjas, publicistas.

;Aleksaitė
* Aldona Liudvinavičienė-Aleksaitė – architektė;
* Irena Aleksaitė – teatrologė;
* Janina Macukonienė (*Aleksaitė*) – pedagogė, bibliotekininkė, poetė, visuomenininkė;
* Rimantė Aleksaitė (*Natalija Rimantė Dušauskienė-Duž*) – biologė.

## Etimologija
Pavardė paplitusi Aukštaitijoje ir Dzūkijoje. Kilusi iš stačiatikių krikšto vardo *Aleksejus* trumpinių – , .

## Šaltiniai
Jurgis Karnavičius

**Jurgis Karnavičius:**

* Jurgis Karnavičius (1884) – kompozitorius, pedagogas;
* Jurgis Karnavičius (1912) – pianistas, pedagogas;
* Jurgis Karnavičius (1957) – pianistas, pedagogas.
Torquay United FC

**Torquay United FC** – Anglijos futbolo klubas iš Torki miesto.

## Istorija

## Sezonai

|}

## Išnašos

## Nuorodos
*
R-faktorius Vilnius

**Vilniaus „Reaktorius“** – Lietuvos futbolo klubas iš Vilniaus. Futbolo komanda dalyvauja SFL Ergo čempionate, „Carlsberg“ taurėje, žiemos „Teamsport“ turnyre 7×7, Senjorų turnyre, Dirbančiųjų sporto klubų sąjungos „Žalgiris“ mažojo futbolo pirmenybėse. Kiekvieną rudenį klubo komandos atstovai vyksta į tarptautinį salės futbolo turnyrą Olandijoje. Klubas dalyvauja Vilniaus miesto savivaldybės organizuojamame kalėdiniame turnyre, Vilniaus apskrities futbolo federacijos taurės varžybose.

## Istorija

2006 m. gegužės 5 d. futbolo komanda pirmą kartą savo pavadinimu debiutavo Dirbančiųjų sporto klubų sąjungos „Žalgiris“ mažojo futbolo turnyre. 2007 m. sausio 15 d. klubas priimtas į SFL lygą. Keletą kartų išvykoje žaidė draugiškas rungtynes su Utenis Utena, Spartakas Ukmergė komandomis.

## Sezonai

|}

### [[SFL]] varžybos

|}

## Nuorodos
Skafandras ir drugelis (filmas)

**Skafandras ir drugelis** – 2007 m. prancūzų režisieriaus Džiuliano Šnabelio drama sukurta pagal Žano–Dominyko Bobi autobiografinį romaną *Skafandras ir drugelis* ().

Filmo premjera įvyko 2007 m. gegužės 22 d. Kanų kino festivalyje.
 
## Siužetas

Populiaraus madų žurnalo "Elle" vyriausiasis redaktorius Žanas–Dominykas Bobi po netikėto insulto atsigauna su itin retu "uždaryto viduje" sindromu. Visiškai paralyžiuotas Žanas tampa įkalintas savo kūno skafandre ir gali judinti tik kairiąją akį, mirksinčią tarsi drugelis suplasnoja savo sparneliais. Vienas mirksnis reiškia "taip", o du mirksniai - "ne". Toks bus tolesnio jo gyvenimo kodas. Bet laki vaizduotė, nepalaužiamas protas, specifinis humoro jausmas ir neblėstanti atmintis veikia visu pajėgumu. Neįtikėtina kantrybe apsiginklavusios ligoninės seselės vieną po kitos garsiai skaityto alfabeto raides, o Žanas išgirdęs teisingą garsą reikiamu momentu sumirksi. Tokia unikali aplinkybė leido Žanui perduoti artimiausiems žmonėms savo mintis bei pojūčius. Ilgo proceso metu jis sugebėjo paraidžiui sudiktuoti biografinės knygos tekstą…..

## Aktoriai
* Matje Amalrikas – Žanas–Dominykas
* Emanuelė Sane – Céline Desmoulins
* Mari–Žoze Krozė – Henriette Durand
* Maksas van Ziudovas – Žano–Dominyko tėvas
* Patrikas Šene (Patrick Chesnais) – Dr. Lepage
* Nilsas Aristrupas (Niels Arestrup) – Roussin
ir kt.

## Nuorodos
*http://video.movies.go.com/thedivingbellandthebutterfly/main.html 
*
F1C Vilnius

**Bukiškių „F1C“** – Lietuvos futbolo klubas iš Bukiškių (Vilniaus rajonas).

## Sezonai
### [[SFL]] varžybos

|}

## Nuorodos
Kika

„**Kika**“ – didžiausias zoologijos prekių parduotuvių tinklas Lietuvoje.
Parduotuvėse „Kika“ galima įsigyti įvairių naminių gyvūnų prekių, paukščiams, graužikams, šunims, katėms ir visų jų priežiūrai reikalingų priemonių.
Įmonė „Kika“ yra 30 kompanijų oficialusis įgaliotasis atstovas Lietuvoje.

## Šaltiniai
Talino technikos universitetas

**Talino technikos universitetas** (, *TTÜ*) – vienintelis Estijos technikos universitetas.

## Istorija
1918 m. rugsėjo 17 d. įkurtas Talino technikos universiteto pirmtakas – Specialieji inžinerijos kursai. 1919 m. jie tapo Talino inžinerijos kolegija, kuri 1920 m. tapo valstybine institucija. 1936 m. rugsėjo 15 d. Talino inžinerijos kolegija gavo universiteto statusą ir pradėjo vadintis Talino technikos institutu. Tuo metu institutas turėjo du fakultetus: Statybos ir mechanikos inžinerijos, bei Chemijos ir kalnakasybos. 1938 m. institutas gavo Talino technikos universiteto pavadinimą. 1940 m. įkurtas Ekonomikos fakultetas, 1958 m. – Energetikos fakultetas, 1965 m. – Automatikos fakultetas. 2012 m. veikė 8 fakultetai, prie universiteto – 6 mokslo institutai (Ekonomikos, Geologijos, Kibernetikos, Energetikos, Skalūnų tyrimų ir Jūrininkystės mokslų), observatorija ir 4 koledžai; universitete mokėsi 12 tūkstančių studentų, dirbo 2000 mokslo darbuotojų. 2009 m. atidaryta nauja technikos universiteto biblioteka su muziejumi ir spaustuve.

## Šaltiniai

## Nuorodos
* Oficiali svetainė
Papušiai

**Papušiai** – kaimas Panevėžio rajono savivaldybėje, į šiaurę nuo Nevėžninkų. Stovi skulptūra „Nevėžis“ (skulptorius Bernardas Bučas).

## Gyventojai

## Šaltiniai
FK Renne Vilnius

**Vilniaus „Renne“** – Lietuvos futbolo klubas iš Vilniaus.

## Sezonai
### [[SFL]] varžybos

|}

## Nuorodos
AC Bellinzona

**Belinconos AC** – Šveicarijos futbolo klubas iš Belinconos.

## Istorija
Klubo ištakos siekia 1904 m.

## Pasiekimai

## Sezonai
; Pastarųjų metų sezonai

|}

## Lietuviai
* Gediminas Paulauskas, gynėjas 2008 m.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
Susietasis sąrašas

**Susietasis sąrašas** – duomenų struktūra.

Kompiuterių moksle susietasis sąrašas yra viena iš bazinių duomenų
struktūrų, kuri gali būtį naudojama kaip įrankis kitų duomenų struktūrų kūrimui. Susietąjį sąrašą sudaro duomenų aibė, kurios elementai susideda iš duomenų lauko ir vienos arba dviejų nuorodų („rodyklių“) į sekantį arba/ir prieš tai einantį elementą.

## Susietųjų sąrašų tipai

### Tiesiniai sąrašai

#### Vienos krypties sąrašas

Paprasčiausias susietojo sąrašo tipas yra vienos krypties sąrašas. Vienos krypties sąrašo elementai turi duomenų lauką ir tik vieną nuorodą. Nuoroda rodo į sekantį elementą sąraše. Nuoroda rodo į NULL arba tuščią sąrašą, jeigu tai paskutinis sąrašo elementas.

#### Dviejų krypčių sąrašas

Sudėtingesnis yra dviejų krypčių sąrašas, kurio elementai turi duomenų lauką ir dvi nuorodas. Viena nuoroda rodo į prieš tai einantį elementą, kita nuoroda rodo į sekantį elementą. Nuoroda rodo į NULL arba tuščią sąrašą, jeigu tai yra pirmas arba paskutinis sąrašo elementas.
Funšalis

**Funšalis** – pagrindinis Portugalijai priklausančių Madeiros salų miestas ir administracinis centras. Įsikūręs Madeiros salos pietinėje pakrantėje. Svarbus jūrų uostas, tarptautinis oro uostas. Žvejyba, vynininkystė.

## Istorija

Miestas įkurtas 1421 m. keliautojo João Gonçalves Zarco. Funšalis tapo svarbiu pakelės uostu kelionėse į Indiją, Ameriką, Afriką. 1508 m. karalius Manuelis II suteikė miesto statusą.

## Žymūs žmonės

Iš Funšalio kilęs portugalų futbolininkas Cristiano Ronaldo, kompozitorius Pedro Camacho, dizainerė Fátima Lopes, dainininkė Vania Fernandes.

## Sportas

### Futbolas
* CD Nacional
* CS Marítimo Madeira
* CF União

## Šaltiniai
Fado

**Fado** (iš port. k. „lemtis“) – iš Portugalijos kilęs muzikos žanras. Tai melancholiška daina apie nelaimingą meilę, išdavystę, mirtį ir neviltį, vandenyną. Svarbiausias emocinis elementas – ilgesys (*saudade*). Fado paprastai moteris, o jai pritaria du gitaristai, vienas grojantis portugališka, o antrasis – klasikine gitara, Portugalijoje vadinama viola. Fado gimė XIX a. Lisabonoje. Kilmė nėra aiški, manoma, kad tai jūreivių, kolonijose besikaunančių karių besiilginčių moterų daina, tačiau turi nemažai braziliškos, afrikietiškos muzikos elementų. Vėliau fado išėjo iš mados, XX a. pirmojoje pusėje atgimė naujasis fado, eiles šiai muzikai pradėjo kurti žymūs portugalų poetai. Pastaruoju laikotarpiu fado muzika įvairių grupių kombinuojama su roku, džiazu, metalu.

Fado legenda Portugalijoje laikoma Amália Rodrigues. Šiuolaikinis fado persipynęs su pop muzika, tango. Žymesni atlikėjai: Madredeus, Mariza, Katia Guerreiro, Cristina Branco, Mafalda Arnauth, Joana Amendoeira.